laion/Wikipedia-Exotic huggingface dataset:
אל טאקר

אלברט (אל) עמוס טאקר הבן (באנגלית: Albert Amos Tucker Jr., 22 בפברואר 1943–7 במאי 2001) הוא כדורסלן עבר אמריקאי. נחשב כמי שהמציא, ביחד עם אחיו ג'רלד, את ההאלי אופ. טאקר, בוגר האוניברסיטה הבפטיסטית של אוקלהומה, שיחק ארבע עונות בקבוצות שונות בליגת ה-NBA: סיאטל סופרסוניקס, סינסינטי רויאלס, שיקגו בולס ובולטימור בולטס ושנה אחת בקבוצת מיאמי פלורידנס מליגת ה-ABA. נבחר כבחירה השישית בדראפט של שנת 1967 והיה בחירת הדראפט הראשונה של סיאטל, שהצטרפה לליגה באותה השנה. בסיום העונה נבחר לחמישיית הרוקיז של העונה. פרופיל, באתר Basketball-Reference פרופיל, באתר פיב"א פרופיל, באתר ליגת ה-NBA אל טאקר, באתר "Find a Grave" (באנגלית) Sonics ushered Seattle into the big time 40 years ago Saturday, 12 October 2007 Get ready for alley-oop game between KU and Memphis
יהושע יהלום

יהושע יהלום (28 ביולי 1943 – 11 באוקטובר 1973) היה קצין צה"ל, אשר לחם בחזית רמת הגולן במלחמת יום הכיפורים, שבה נהרג. הוא עוטר על לחימתו בעיטור המופת. יהושע (שוקה) פינקלשטיין נולד בקריית מוצקין. בגיל העשרה, עבר לבדו לקיבוץ מעוז חיים. לאחר שלמד בפנימייה צבאית. הוריו הצטרפו לקיבוץ אחרי כמה שנים. ב-1961 גויס לצה"ל, עבר קורס קציני חיל רגלים, קורס קציני חרמ"ש וקורס מפקדי פלוגות שריון. השתתף כאיש מילואים במלחמת ששת הימים ובמלחמת ההתשה. יהלום עבד בענף הכותנה במעוז חיים ועמד להתחיל ללמוד בפקולטה להנדסה בטכניון. היה נשוי ואב לשלושה ילדים. בפרוץ מלחמת יום הכיפורים היה מפקד פלוגת ג'יפים בגדוד הסיור 134 שבחטיבה 179. יחידתו עסקה בהכוונת הטנקים לעבר האויב ובפינוי נפגעים. לאחר שנפגעו מפקדי פלוגות רבים בחטיבה יהושע הבין שעליו להילחם כשריונר, מצא פלוגת טנקים במנוחה, דרש ממפקד הפלוגה ללמד אותו את טנק הצנטוריון (שוט) ואיך נלחמים. אחרי כארבע שעות הדרכה, דרש יהלום לקבל פיקוד על פלוגת טנקים. בקשתו לא נענתה ואף על פי שלא הייתה לו הכשרה מקצועית מתאימה הוא אסף שאריות של טנקים וצוותים, הקים בעזרתם פלוגת שריון ועלה לרמת הגולן ונלחם כשהוא ממלא את תפקידו היטב. את האישור הפורמלי הוא קיבל בקשר במהלך הקרבות. ב-11 באוקטובר השתתפה פלוגתו של יהלום בקרב ההבקעה של אוגדה 210. הוא הוביל את הפלוגה לעבר הכפר חאן ארנבה תחת אש ארטילרית כבדה. בקרבת קו ההגנה הסורי הקדמי נפגע הטנק של יהלום והוא נהרג. לאחר המלחמה הובא יהלום לקבורה בקיבוצו, מעוז חיים. על יוזמתו, נחישותו, ואומץ ליבו, עוטר לאחר מותו, בספטמבר 1975, בעיטור המופת. שמו של יהלום הונצח על גבי מספר אנדרטאות, בהן אנדרטת יד לשריון, אנדרטת גדוד 134 בעין זיוון, אנדרטת נופלי הטכניון והאנדרטה בקיבוצו. שוקה - יהושע יהלום: נולד ביום כ"ו תמוז תש"ג (1943)... נפל ביום חמישי ט"ו תשרי תשל"ד (11.10.73) בפריצה לסוריה, ליד חאן-ארנבה, מעוז חיים, תשל"ח איך נפלו גברים ויאבדו כלי מלחמה: לזכר אנשי האזור ובניו שנפלו במלחמת יום הכיפורים, המועצה האזורית בקעת בית שאן, תשל"ה קורות החיים של יהושע יהלום, באתר "יזכור" של משרד הביטחון יהושע יהלום, באתר הגבורה שוקה יהלום, באתר קיבוץ מעוז חיים ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יהושע יהלום".
הפלינגר (פירושונים)

האם התכוונתם ל... הפלינגר (מכונית) – רכב שטח קטן מתוצרת יצרנית הרכב ההונגרית שטייר דיימלר פוך הפלינגר – גזע של סוס שמוצאו באוסטריה ובצפון איטליה
שטייר 120

שטייר 120 סופר, שטייר 125 סופר, שטייר 220 (בגרמנית: Steyr 120 Super, Steyr 125 Super, Steyr 220) הן סדרות של מכונית משפחתית מתוצרת תאגיד הרכב האוסטרית "שטייר דיימלר פוך" אשר יוצרו בין השנים 1935–1941 גוף דגמי "שטייר 120 סופר", "שטייר 125 סופר", "שטייר 220" תוכנן ויוצר על ידי המנהל הטכני "Karl Jenschke" בחברת יצרנית מרכבי הרכב "Gläser-Karosserie" (אנ') בדרזדן שבגרמניה. 4 דלתות - סדאן 2 דלתות, 4 מושבים - קבריולה 2 דלתות, 2 מושבים - רודסטר (דגם "שטייר 220") "שטייר 120" - יוצר בין השנים 1935–1936 "שטייר 125 סופר" - יוצר בין השנים 1936–1937 "שטייר 220" - יוצר בין השנים 1937–1941 דגם "שטייר 120 סופר" שנת 1935 דגם "שטייר 120 סופר" שנת 1935 - קבריולט דגם "שטייר 220", שנת 1938 - קבריולט דגם "שטייר 220", שנת 1939 - רודסטר דגם "שטייר 220" דגם "שטייר 220" לוגו דגם "שטייר 220" דגם "שטייר 220" שנת 1937 דגם "שטייר 220" - רודסטר שטייר דיימלר פוך שטייר 50 שטייר 100 פוך 500 מדיה וקבצים בנושא שטייר 120 בוויקישיתוף דגמי "שטייר 120 סופר", "שטייר 125 סופר", "שטייר 220" zuckerfabrik24.de/steyrpuch/steyr100 דגמי "שטייר 120 סופר", "שטייר 125 סופר", "שטייר 220" alchetron.com/Steyr-120-Super,-Steyr-125-Super,-Steyr-220 Oswald, Werner: Deutsche Autos 1920-1945, Motorbuch Verlag Stuttgart, 10. Auflage (1996), ISBN 3-87943-519-7 דגמי "שטייר 120 סופר", "שטייר 125 סופר", "שטייר 220" howlingpixel.com/wiki/Steyr_120_Super,_Steyr_125_Super,_Steyr_220 דגמי "שטייר 120 סופר", "שטייר 125 סופר", "שטייר 220" - תמונות zuckerfabrik24.de/album/familienalbum3
איוואן פוטילין

איוון דמיטרייביץ' פוטילין (ברוסית: Иван Дмитриевич Путилин; מאי 1830, נובי אוסקול, פלך קורסק — 18 בנובמבר 1893, לדוגה, פלך סנט פטרבורג) היה איש משטרה ובלש רוסי נודע שכיהן בתור המפקד הראשון של משטרת הבילוש בסנקט פטרבורג והיה מחלוצי תחום הבילוש באימפריה הרוסית. ב-31 בדצמבר 1866 בצו מפקד משטרת סנקט פטרבורג מונה לממלא מקום ראש משטרת הבילוש (Сыскная полиция), שהפך למינוי קבוע ב-1 באוגוסט 1867 ועמד בראש משטרת הבילוש עד לפרישתו משירות המשטרה ב-1889. פוטילין נודע כבלש נודע ופיתח מאוד את יכולות הבילוש במחלקת המשטרה של האימפריה הרוסית. דמותו הופיעה בספרים רבים. את פרסומה הגדול קיבלה הדמות כשהופיעה כדמות מרכזית בסדרת ספריו של לאוניד יוזפוביץ' אודות פוטילין: "חליפת ארלקינו" (Костюм Арлекина), בית הנשפים (Дом свиданий) ונסיך הרוח (Князь ветра). ספרים אלה עובדו לקולנוע ולטלוויזיה: סרט הקולנוע "בלש המשטרה הפטרבורגית" (Сыщик петербургской полиции) משנת 1991 בכיכובו של פיוטר שצ'רבאקוב וסדרת הטלוויזיה "הבלש פוטילין" משנת 2009 בכיכובו של ולדימיר אילין. סרגיי זובאטוב ארקדי קושקו איוואן פוטילין, ארבעים שנה בין שודדים ורוצחים, Сорок лет среди грабителей и убийц‏, 1889 מדיה וקבצים בנושא איוואן פוטילין בוויקישיתוף ביוגרפיה באתר "כרונוס" (ברוסית) Detective Ivan Dmitrievich Putilin ערך זה הוא קצרמר בנושא רוסים. אתם מוזמנים לתרום לוויקיפדיה ולהרחיב אותו.
מלחמת שלושת ההיינריכים

מלחמת שלושת ההיינריכים (977–978) היה מרד קצר של שלושה נסיכים גרמנים בשם היינריך נגד הקיסר האימפריה הרומית הקדושה אוטו השני בשנים 977–978. בשנת 973 מת אוטו הראשון, קיסר האימפריה הרומית הקדושה, ובנו אוטו השני, מלך גרמניה עלה לשלטון במקומו. עם זאת, כמו אביו, הוא היה צריך להתמודד עם האצולה הסכסונית, שהייתה עוינת כלפי אשתו תאופנו, ועם המצב הרגיש באיטליה, שהגיע לשיאו ברצח של האפיפיור בנדיקטוס השישי בשנת 974. אוטו ניסה להתפייס עם דודו הדוכס היינריך השני, דוכס בוואריה, אולם היינריך אתגר את הקיסר שוב ושוב. בשל קשריו של היינריך עם בורכארד השלישי, דוכס שוואביה וקונרד הראשון, מלך בורגונדי לא חשש היינריך מאוטו, ומינה את בן דודו היינריך לבישוף אאוגסבורג, ואף ערער על זכויותיו של אוטו השני. לאחר מותו של בורכארד השלישי, דוכס שוואביה טען היינריך לזכותו על דוכסות שוואביה, אולם אוטו השני מינה את אחיינו אוטו לדוכס. בשנת 974 מרד היינריך באוטו, וכרת בריתות לצורך כך עם אצילים סקסונים, עם בולסלב השני, דוכס בוהמיה ומיישקו הראשון, דוכס פולין. אוטו השני דיכא בהצלחה חלקית את המרד, ולקח את היינריך בשבי באינגלהיים. באותה שנה התמודדו כוחותיו של אוטו עם ניסיונו של האראלד הראשון, מלך דנמרק להניס את הכוחות הגרמנים משטחו. בשנת 976 ברח היינריך בכלאו ופתח שוב במרד, אולם הובס עד מהרה ברגנסבורג על ידי אוטו השני וברח לבוהמיה. בתגובה על המרד פיצל אוטו חלק מאדמות הדוכסות, ומסר להיינריך לואיטפולדינג את דוכסות קרינתיה, וללאופולד מבאבנברג את מרקיזות אוסטריה, ואת דוכסות בוואריה עצמה מסר לאוטו הראשון, דוכס שוואביה. ביוני 977 לותר, מלך צרפת הפתיע את אוטו על ידי ששלח את צבאו שמנה כמעט 20,000 חיילים נגד אאכן. אוטו ברח לדורטמונד, ובספטמבר פלש פרנקיה המערבית, ולכד את ריימס, סואסון, ולאן והטיל מצור על פריז. אולם מגפת דבר ותחילת החורף אילצו את אוטו להסיר את המצור ולסגת חזרה לגרמניה. לותר ניצל את ההזדמנות והשמיד את המאסף הגרמני. בשנת 977 בעוד אוטו השני ערך מסע לבוהמיה להכניע את בולסלב השני, דוכס בוהמיה, חבר היינריך להיינריך, בישוף אאוגסבורג ולהיינריך הראשון, דוכס קרינתיה, וביחד פתחו במלחמה נגד אוטו השני. עד מהרה הביס אוטו השני בסיוע אחיינו אוטו הראשון, דוכס שוואביה ובוואריה את השלושה לאחר מצור על העיר פזאו, כלא את היינריך מבוואריה אצל פולקמאר, בישוף אוטרכט, שלל מהיינריך הראשון, דוכס קרינתיה את דוכסות קרינתיה לטובת אוטו מוורמס, ואילו היינריך, בישוף אאוגסבורג נכלא אך שוחרר כעבור זמן קצר. בשנת 983 מת אוטו השני, ובנו אוטו השלישי שהיה בן 3 עלה לשלטון במקומו. בתחילה ניסה היינריך מבוואריה ששוחרר משביו לטעון לזכותו על הכתר, אך הוא איבד את תמיכת האצילים הגרמנים, ואף לא הצליח לגרש את היינריך השלישי, דוכס בוואריה מנחלותיו. בשנת 985 נפגש היינריך עם הקיסרית תאופאנו, והיא השיבה להיינריך את דוכסות בוואריה, ומסרה להיינריך השלישי, דוכס בוואריה בחזרה את דוכסות קרינתיה. בשנת 989 מת היינריך הראשון, דוכס קרינתיה, והיינריך ירש את נחלותיו. בשנת 995, ובנו היינריך הרביעי, דוכס בוואריה עלה לשלטון במקומו, ובשנת 1014 הוכתר כקיסר האימפריה הרומית הקדושה.  Gwatkin, H. M., Whitney, J. P. (ed) et al. The Cambridge Medieval History: Volume III. Cambridge University Press, 1926.
ג'והאן מוחיקה

ג'והאן אנדרס מוחיקה פלסיו (בספרדית: Johan Andrés Mojica Palacio) הוא כדורגלן קולומביאני המשחק כמגן שמאלי במיורקה מהלה ליגה ובנבחרת קולומביה. את הקריירה המקצוענית שלו החל מוחיקה ב-2011 בקבוצת אקדמיה פוטבול קלוב מהליגה השנייה ושנה מאוחר יותר עבר ליינרוס, גם כן מאותה הליגה. הוא בלט ביכולות הטכניות ובמהירות שלו, מה שגרם לדפורטיבו קאלי להחתים אותו בדצמבר 2012. בדפורטיבו קאלי שיחק מוחיקה בתפקיד המגן השמאלי. הוא שיחק 19 משחקים בסך הכל, 13 בליגה ושישה בגביע, מבלי לכבוש שער. הופעותיו הטובות והמקום שתפס בהרכב, הביאו את הקבוצה הספרדית, ראיו ואיקאנו לשאול אותו לעונת 14–2013 ולהשאיר לעצמם את האופציה לרכישה. הופיע לראשונה במדי הקבוצה במשחק מול מאלגה ב-15 בספטמבר 2013 כמגן שמאלי. שיחק לאורך העונה בסך הכל 12 משחקים במדי ראיו, עשרה בליגה ועוד שניים בגביע. בסיומה של העונה ב-30 ביוני 2014, תמה ההשאלה שלו והוא חזר לקולומביה. כעבור מספר ימים קיבל את הטלפון מסוכנו שבישר לו על כך שראיו שילמה עבורו את האופציה לרכישה וכך עשה שוב את הדרך לספרד, הפעם כשחקנה של ראיו ואיקאנו, שבעונת 15–2014 שיחקה בליגה השנייה. אחרי שלא הצליח למצוא מקום של קבע בהרכב של ראיו ואיקאנו, הושאל מוחיקה לריאל ואיאדוליד כדי לחפש דקות משחק. בשתי העונות שבהן שיחק היה שחקן הרכב ורשם בסך הכל 70 הופעות בכל המסגרות ואף כבש תשעה שערים. לאחר שנתיים חזר לראיו ואיקאנו ושוב כדי לרשום הופעות בודדות בלבד. בינואר 2017 הושאל ביום האחרון של מועד ההעברות לקבוצת ז'ירונה למשך חצי שנה ובחודש אוגוסט האריכה הקבוצה את השאלתו למשך שנה נוספת. את שער הבכורה כבש ב-28 בנובמבר במשחק מול לבאנטה שהסתיים בתיקו 1-1 אך הדיח בסיכום המשחקים את ז'ירונה מהגביע הספרדי. ב-29 ביוני 2018 נרכש על ידי הקבוצה וחתם לשלוש שנים. ב-22 בספטמבר 2020 הושאל לאטלנטה לעונה אחת. במדי הקבוצה ערך 13 הופעות בכל המסגרות וסיים את ההשאלה בינואר. ב-15 בינואר 2021 הושאל לאלצ'ה עד לסוף העונה. ב-8 באוגוסט 2021 חתם מוחיקה באלצ'ה על חוזה קבוע לשלוש שנים. ב-1 בספטמבר 2022 חתם בוויאריאל. ב-27 ביולי ערך את הופעתו הבכורה בניצחון 4-3 על לך פוזנן במוקדמות הקונפרנס ליג. ב-26 ביולי 2023 הושאל לאוססונה לעונה אחת. ב-23 ביולי 2024 חתם לשלוש שנים במיורקה. מוחיקה זומן לראשונה לנבחרת הבוגרת ב-22 במרץ 2015 לקראת משחקי הידידות מול כווית ובחריין. כעבור ארבעה ימים ערך את הבכורה שלו מול בחריין כאשר נכנס במקומו של חואן פרננדו קינטרו וכבש את השער החמישי בניצחון 0–6. הוא נכלל בסגל של הנבחרת למונדיאל 2018 ולא היה מתוכנן לפתוח בהרכב, אבל פציעתו הקשה של פרנק פברה ממש מספר ימים לפני הטורניר, הביאו לכך שמוחיקה שיחק את כל ארבעת המשחקים של קולומביה בטורניר, שהודחה בשמינית הגמר על ידי אנגליה. נבחרת השנה בליגת המשנה בספרד לעונת 2014/15 מדיה וקבצים בנושא ג'והאן מוחיקה בוויקישיתוף ג'והאן מוחיקה, באתר Transfermarkt ג'והאן מוחיקה, באתר Soccerway ג'והאן מוחיקה, באתר BDFutbol ג'והאן מוחיקה, באתר WorldFootball.net ג'והאן מוחיקה, באתר National Football Teams ג'והאן מוחיקה, באתר FootballDatabase.eu לעיתים נהגה שמו יוהאן Colombiareports.com, 4.6.18, Colombia names final squad for World Cup in Russia
אלין (שיר)

אלין (בצרפתית Aline) הוא סינגל של הזמר הצרפתי כריסטוף שיצא לאור ב-1965 השיר זכה לפופולריות רבה בעת יציאתו בשנות ה-60 בצרפת, בבלגיה ובישראל בה היה השיר הזר המושמע ביותר לשנת 1966. בראיון שהעניק כריסטוף ב-2014 למגזין המוזיקה Le Point אמר כי "אלין" הוא השיר האהוב עליו בכל הזמנים. בגרסת המקור משנת 1965 נמכרו כמיליון עותקים של הסינגל, בשנת 1979 יצאה מהדורה שנייה לתקליט אשר מכרה כ-2.5 מיליון עותקים נוספים. השיר נחשב לאחד מהשירים הנמכרים ביותר בכל הזמנים בצרפת. השיר נכתב בשעת ארוחת הצהרים של כריסטוף יחד עם סבתו אך ללא השם אלין כאשר עוד התלבט כריסטוף איך לקרוא לשיר ולדמות הגיבורה, מאוחר יותר כאשר ביקר אצל רופא השינים שלו שאל את הסיעת לשמה, כאשר ענתה הסיעת ששמה הוא אלין הוא אהב את הצליל של שמה והחליט לשלב אותו בשיר שכתב. מילות הפזמון הן: בצרפתית: Et j'ai crié, crié, Aline, pour qu'elle revienne Et j'ai pleuré, pleuré, oh! j'avais trop de peine בתרגום לעברית ואני צועק, צועק אלין! מבקש שתחזור ואני בוכה, בוכה! או איך חוויתי יותר מידי כאב. מידע על היצירה "אלין" באתר מיוזיק בריינז גרסאות נוספות ל"אלין" באתר SecondHandSongs דורי מנור, ואני צועק, אלין רק תחזרי: תרגום השיר "אלין", באתר הארץ, 21 באפריל 2020 אודות חייו של כריסטוף באתר המוזיקה הצרפתי
יחסי מקסיקו–מרוקו

יחסי מקסיקו–מרוקו הם היחסים הדו צדדיים שבין המדינות המקסיקניות המאוחדות לבין ממלכת מרוקו. ממלכת מרוקו הכריזה על עצמאותה מצרפת ב-2 במרץ 1956. ב-31 באוקטובר 1962, שתי המדינות החלו לקיים יחסים דיפלומטיים מלאים. עד 1975, היחסים בין המדינות היו לבביים, המדינות קיימו קשרים מסחריים, תרבותיים ועוד שהובילו לשיפור מעמדן. ב-1975, היחסים קרסו לאחר שמקסיקו תמכה ברפובליקת סהרה הערבית הדמוקרטית ששאפה לעצמאות ממרוקו. ב-1986 נפגשו שרי החוץ של מרוקו ומקסיקו. שר החוץ של מקסיקו, ברנרדו ספולוודה אמור, הביע את רצונו לחדש את היחסים עם מרוקו. זמן מה לאחר מכן, היחסים בין המדינות השתפרו משמעותית. כתוצאה משיפור היחסים, ב-27 ביוני 1989, שתי הממשלות החליטו על מינוי שגרירים ופתיחת שגרירות בכל מדינה. ב-9 בפברואר 1990, שר החוץ המקסיקני פרננדו סולאנה חנך את השגרירות ברבאט. לאחר פתיחת השגרירות במקסיקו, מונה כסאד קטאני, נשיא ומנהל, כקונסול כבוד בקזבלנקה. ב-9 באוקטובר 2001, מונה קונסול כבוד נוסף שייצג את מקסיקו במרוקו, מר עותמאן חכם, איש עסקים מרוקאי גדול. מאז פתיחת הנציגויות הדיפלומטיות, מקסיקו מינתה חמישה שגרירים. בין 1990 ל-1995, התקיימו שני ביקורים של שרי החוץ של מקסיקו בממלכת מרוקו. בפברואר 1990, ביקר סולאנה במרוקו. במהלך מפגש זה הממשלות שוחחו לגבי שיתוף הפעולה הכלכלי. באוקטובר 1991, ביקר שר מרוקו במקסיקו. באותה שנה, שתי המדינות חתמו על הסכם אשרת דיפלומטיות ורשמיות. מקסיקו מיוצגת במרוקו על ידי שגרירות ברבאט. ומשרד סחר בקזבלנקה. מרוקו מיוצגת במקסיקו על ידי שגרירות במקסיקו סיטי. בשנת 2017, הסחר בין שתי המדינות הסתכם ב-353.2 מיליון דולר. הייצוא העיקרי של מקסיקו למרוקו כולל: סוכר, טבק, אלכוהול, חומרי בניין וחלקי מטוסים. הייצוא העיקר של מרוקו כולל : מעגלים חשמליים, טקסטיל וכותנה. מרוקו היא שותפת הסחר הרביעית בגודלה של מקסיקו באירופה. כמו כן, מטה חברת הענק הבינלאומית המקסיקנית Cemex פועלת במרוקו. מדיה וקבצים בנושא יחסי מקסיקו–מרוקו בוויקישיתוף שגרירות מקסיקו, שגרירות מקסיקו בממלכת מרוקו, עמ' 7 No se ha encontrado (ארכיון) Inicio, embamex2.sre.gob.mx (בספרדית) (ארכיון) שגרירות מקסיקו, שגרירות מקסיקו בממלכת מרוקו, עמ' 8 ProMéxico, Casablanca, www.promexico.gob.mx (ארכיון) אתר השגרירות Secretaría de Economía - Información Estadística y Arancelaria, www.economia-snci.gob.mx (בספרדית) (ארכיון) מקור (ארכיון) [http://www.bmv.com.mx/en/issuers/profile/CEMEX-5203 .::. Grupo BMV .::. Profile], www.bmv.com.mx (באנגלית)
ניסן בן-ציון

הרב ניסן בן ציון בן-ציון (שמושקוביץ; כסליו ה'תרמ"ו, 1885 – י' באלול ה'תשי"ג, 21 באוגוסט 1953) היה רב ליטאי ישראלי. כיהן כרבן של מספר קהילות ברוסיה, בבלארוס ובפולין ובסוף ימיו רבה של קריית חיים בחיפה. היה אב בית הדין הרבני בחיפה. חיבר ספר שאלות ותשובות בשם "בנין ציון". נולד בנובהרדוק כניסן בן ציון שמושקוביץ, בנם של הרב מנחם מאיר ובריינה שמושקוביץ. בבחרותו למד בישיבות מיר וסלובודקה. נשא לאשה את דינה בת רבי משה לוינסון מהעיר אראן (רבי משה אראנער). לאחר נישואיו, בשנת תרע"ה (1915) מונה לרב הקהילה בארזאמאס (אנ') שבמחוז ניז'ני נובגורוד, רוסיה. בתקופה זו הוא הקים במקום תלמוד תורה וישיבה וכונן את חיי הדת בעיר. לאחר מכן מונה לרב העיר אמסטיובה שבמחוז וולקוביסק, בלארוס. שם הוא הוציא לאור את חלקו הראשון של ספר השו"ת שלו "בנין ציון". בשנת תרפ"ד נתמנה לרב הקהילה בבאדקי שבמחוז ביאליסטוק. בשלהי שנת תרצ"ה (יולי 1935) עלה לארץ ישראל ושינה את שם משפחתו ל"בן ציון". תקופה קצרה לאחר מכן מונה לרבה של קריית חיים שהייתה בשנות היווסדה וברגישות הקים בה את חיי הקהילה התורנית למרות היותה שכונת פועלים שהתנגדו לחיי הדת. בשנת 1942 הוא הכשיר את תחנת המשטרה בקריית חיים. מתחילת שנות ה-40 כיהן במקביל לרבנות קריית חיים גם כאב"ד בבית דין לאישות וירושות בחיפה. לאחר שפרש מרבנות קריית חיים בשנת 1947, המשיך בתפקיד אב בית דין עד לפטירתו. הרב ניסן בן ציון נפטר בי' באלול ה'תשי"ג, 21 באוגוסט 1953, ונקבר בחיפה. גיסו, אח אשתו, היה הרב אברהם אלישיב, אביו של הרב יוסף שלום אלישיב. ארבעת בניו הגדולים שינו את שם המשפחה ל"ציוני": הרב מנחם מאיר ציוני - אב בית דין בתל אביב. בנו הוא הרב פרץ ציוני רבה של עפולה. יעקב ציוני - ראש סניף "המזרחי" בתל אביב. בנו הוא מנחם ציוני, שהיה ראש המועצה המקומית אור עקיבא. הרב משה ציוני - עורך "התלמוד המפוסק" אברהם אבא ציוני - מו"ל "הוצאת אברהם ציוני" מנישואיו השניים נולד לו בן אחד, הרב ראובן ישראל בן ציון, שהיה ספרא דדיינא בבית הדין בתל אביב. נתן צבי פרידמן, אוצר הרבנים, בני ברק תשל"ה. פריט 16064 רבי ניסן בן-ציון – שמושקוביץ, בלקסיקון הרבני "אישי ישראל" דוד הלחמי, רבי ניסן בן-ציון (שמושקוביץ), חכמי ישראל, תל אביב תשי"ח, חלק א', עמ' תי"ד, באתר אוצר החכמה (צפייה מוגבלת למנויים) הרב ר' ניסן בן ציון ז"ל, הצופה, 20 בספטמבר 1953 ספריו שו"ת בנין ציון חלק א' פיוטרקוב תרפ"ב, באתר אוצר החכמה שו"ת בנין ציון חלק ב', ביאליסטוק תר"צ, באתר היברובוקס בין הבאים, דואר היום, 29 ביולי 1935 הלווית הרב ניסן בן ציון ז"ל, הצופה, 23 באוגוסט 1953 "במשוך היובל: 50 שנות בני עקיבא בישראל", הוצאת תנועת בני עקיבא בישראל, תל אביב, 1987, עמ' 31–33 מטבח כשר במשטרת קרית חיים, הצופה, 6 בפברואר 1942 הרב ניסן בן ציון (שמושקוביץ) בן שישים, הצופה, 5 בדצמבר 1945 הוא עדיין היה רב בקריית חיים בשנת 1946. ראו: גמילות חסדים בקרית חיים, הצופה, 21 בפברואר 1946 חוק בתי הדין הרבניים יוגש לכנסת בשבוע הבא, שערים, 12 ביוני 1952 הרב ניסן בן-ציון (שמושקוביץ) ז"ל, שערים, 23 באוגוסט 1953 ניסן בן-ציון באתר GRAVEZ אישים ומוסדות, הצופה, 3 ביולי 1951
ריטה וייסנן

ריטה וייסנן (בפינית: Riitta Väisänen; נולדה ב-16 ביולי 1954) היא שחקנית ומנחת טלוויזיה פינית. וייסנן נולדה בטורקו. ב-1976 נבחרה לסגנית ראשונה בתחרות מיס פינלנד ובאותה שנה זכתה במקום הראשון בתחרות מיס אירופה. היא ידועה בכך שהנחתה את שעשועון הטלוויזיה "Kymppitonni" בה פאנל של ידוענים מנסה לנחש מילה בעזרת רמז אחד, התוכנית רצה בערוץ "MTV3" הפיני מ-1985 ועד 2005. היא זכתה חמש פעמים בפרס "Telvis", פרס טלוויזיה פיני בקטגוריית "הופעת הטלוויזיה הנשית הטובה ביותר". היא גם שיחקה במספר סרטי קולנוע וביניהם בסרטים של הדמות הקומית הפינית הידועה "אאונו טוראפורו" (Uuno Turhapuro). ב-2004 ו-2007 התמודדה בבחירות לפרלמנט האירופאי מטעם מפלגת המרכז וקיבלה את מספר הקולות הגבוה ביותר מבין הנשים שהתמודדו בבחירות אלו. ב-2005 פרסמה את ספרה האוטוביוגרפי ביחד עם אחותה הנקרא "מיס פינלנד על הקצה". וייסנן מתעסקת ברכיבה על סוסים, מ-1997 ועד 2003 ניצחה ב-23 מרוצים והיא מחזיקה באורווה משלה. היא נשואה לאריק ולה בת סופיה (ילידת 1994). מדיה וקבצים בנושא ריטה וייסנן בוויקישיתוף ריטה וייסנן, סרטונים בערוץ היוטיוב ריטה וייסנן, במסד הנתונים הקולנועיים IMDb (באנגלית) ריטה וייסנן, במסד הנתונים הקולנועיים KinoPoisk (ברוסית)
בראשית: עולם חדש

בראשית: עולם חדש (באנגלית: Primeval: New World) היא סדרה-בת לסדרת הדרמה והמדע הבדיוני מבית ה-BBC, בראשית (Primeval), שיצאה בקנדה ונצפתה בבריטניה בשנים 2012-2013. הסדרה כוללת רק עונה אחת ובה 13 פרקים. לאחר אחוזי צפייה נמוכים וביקורות שליליות שהיו לעונה הראשונה, הוחלט להוריד אותה. היא אינה דומה לסדרה הראשית, אך מהווה המשך של העלילה שלה. הסדרה נוצרה על ידי בני הזוג ג'ודיאן וגארפילד ריב-סטיבנס ונראים בה השחקנים: ניאל מאטר, שרה קנינג, דני רחים, יאן-קאי קריסטל לואו, ג'ודי בלפור וגם השחקן אנדרו לי פוטס, המופיע בשני פרקים (הראשון והאחרון), בדמותו של קונור טמפל. צילומי הסדרה התרחשו בוונקובר, קולומביה הבריטית שבקנדה. סדרה זו עוסקת במצב אסכטולוגי בו יצורים פרהיסטוריים מופיעים דרך מעברי זמנים ותוקפים אנשים. קבוצה קטנה שיודעת על המעברים מנסה להחזיר את היצורים לתקופתם לפני שיהיה מאוחר מדי. אוון קרוס, מתכנת מוונקובר, אשר קולט מעברים בזמן (או "סטיות") דרך מכשיר שיצר וכך מתוודע ליצורים שונים מכל התקופות, היוצאים ממנו ועלולים לסכן את האנושות. הוא עושה זאת מרגשות אשם על מות אשתו ברוק, שנטרפה לפני 6 שנים בידי אלברטוזאורוס שיצא מסטייה לאחר ששניהם ניסו לבדוק אותה. אוון וחברי קבוצתו פועלים נגד יצורים היוצאים מהסטיות. הקבוצה מסתייעת בקצין קן לידס - היו"ר של "פרויקט מגנט" (אנ'), אשר נפתח מחדש ב-2012 (בחשאי). אך מתברר בהמשך שפיקוד צבאי בהנהגת הונדסון הול אחראי על "פרויקט מנגט" ועם צבאו מנסה לפגוע ביצורים שבתוך הסטיות ולהשתמש בהם כדי לעזור לכדור הארץ המודרני. עם זאת המפקד לא מודע לתהליכים שעלולים להיגרם כתוצאה מהפרעה לסטיות ואוון וחביריו מתנגדים לתוכניותיו. ניאל מאטר - אוון קרוס, מתכנת שבבעלותו חברה גדולה. לפני 6 שנים התקרב עם אשתו ברוק לעבר סטייה אך אלברטוזאורוס יצא ממנה וטרף אותה ומאז הוא מרגיש צורך להילחם בסטיות. שרה קנינג - דילן וייר, קצינת שימור וטיפול בבעלי חיים אשר מתוודעת לסטיות ומחליטה לחבור לאוון, לאחר שחברה המכיר את אוון נטרף. דני רחים - מק רנדל, מומחה בנשק חם, אשר החל לעבוד אצל אוון עוד כשהיה בלונדון. יאן-קאי קריסטל לואו - טובי ננס, מפעילה האחראית על מיקום הסטיות במחשבים. מתברר שהיא ביסקסואלית. מירנדה פריגון (גר') - אנג'ליקה פינץ', חברתו של אוון וסמנכ"לית הכספים של החברה שבבעלותו. ג'ף גוסטפסון (גר') - סגן קן לידס, קצין בצבא קנדה וראש "פרויקט מגנט". לואיס פרריה - קולונל הנדרסון הול, קצין האחראי על הפעילות הצבאית של "פרויקט מגנט", המנסה לרכוש כוח מהסטיות. ג'ודי בלפור - סמנתה סדריס, חברתו של מק ופעילה בחברה. לקסה דויג - דוקטור מארה פרידקין. אנדרו לי פוטס - קונור טמפל, אחראי על טיפול בסטיות של ממשלת בריטניה. מופיע בהופעת אורח בפרק הראשון והאחרון. אתר האינטרנט הרשמי של בראשית: עולם חדש (באנגלית) "בראשית: עולם חדש", במסד הנתונים הקולנועיים IMDb (באנגלית) "בראשית: עולם חדש", באתר Metacritic (באנגלית) "בראשית: עולם חדש", באתר Hulu סדרות (באנגלית) "בראשית: עולם חדש", במסד הנתונים הקולנועיים KinoPoisk (ברוסית)
סלבטורה אקרדו

סלבטורה אקרדו (נולד ב-26 בספטמבר 1941) הוא כנר ומנצח איטלקי. אקרדו נולד בטורינו שבצפון איטליה. בילדותו למד כינור בנאפולי, ואת הופעתו הפומבית הראשונה נתן בגיל 13, ובה ביצע את הקפריצ'י של פגניני - אוסף קטעים וירטואוזיים תובעניים. ב-1958 זכה בפרס הראשון בתחרות פגניני בג'נובה, בהיותו בן 17 בלבד. הוא למד גם באקדמיה המוזיקלית של סיינה, ובין השנים 1973–1980 שימש בה כמורה. בשנת 1972 הוא היה חלק משלישיית "טריו דל'ארקי" עם ראדו אלדולסקו ולואידגי ביאנקי. ביחד הם עשו סיבוב הופעות בדרום אפריקה שזכה הצלחה. את הקפריצ'י של פגניני הקליט בשנת 1999, ולימים הקליט אף את הקונצ'רטי לכינור של פגניני, וככל הנראה היה הכנר הראשון שהקליט את כל השישה. הוא הקליט עם החברות המובילות בתחום המוזיקה הקלאסית. ב-1971 יסד את פסטיבל קרמונה למוזיקת מיתרים. ב-1986 היה בין מקימיה של אקדמיית וולטר שטאופר. התלמידים המפורסמים ביותר הם אלסיו בידולי (אנ') ואנסטסיה פטרישאק. ב-1992 הקים את רביעיית אקרדו. ב-1996 יסד מחדש את התזמורת הקאמרית האיטלקית, שעם נגניה נמנו תלמידים מצטיינים מאקדמיית וולטר שטאופר. אקרדו מנגן בכינור סטרדיווריוס מן המאה ה-18, בעל צליל עמוק ונעים. מדיה וקבצים בנושא סלבטורה אקרדו בוויקישיתוף סלבטורה אקרדו, במסד הנתונים הקולנועיים IMDb (באנגלית) סלבטורה אקרדו, באתר אפל מיוזיק (באנגלית) סלבטורה אקרדו, באתר ספוטיפיי סלבטורה אקרדו, באתר AllMusic (באנגלית) סלבטורה אקרדו, באתר MusicBrainz (באנגלית) סלבטורה אקרדו, באתר Discogs (באנגלית) סלבטורה אקרדו, באתר Songkick (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.